CELEX: 32020R1572
Language: et
Date: 2020-10-28 00:00:00
Title: Komisjoni rakendusmäärus (EL) 2020/1572, 28. oktoober 2020, millega muudetakse rakendusmäärust (EL) 2019/626 seoses selliste kolmandate riikide või nende piirkondade loeteludega, kust on lubatud Euroopa Liitu tuua piimatooteid ja putukaid (EMPs kohaldatav tekst)

29.10.2020   
               
               
                  ET
               
               
                  Euroopa Liidu Teataja
               
               
                  L 359/5
               
            
         KOMISJONI RAKENDUSMÄÄRUS (EL) 2020/1572,
         28. oktoober 2020,
         millega muudetakse rakendusmäärust (EL) 2019/626 seoses selliste kolmandate riikide või nende piirkondade loeteludega, kust on lubatud Euroopa Liitu tuua piimatooteid ja putukaid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 127 lõiget 2,
         ning arvestades järgmist:
         
                     (1)
                  
                  
                     Määruses (EL) 2017/625 on sätestatud nõuded ametliku kontrolli ja muude kontrollitoimingute kohta, mida teevad liikmesriikide pädevad asutused, et kontrollida liidu õigusaktide järgimist muu hulgas toiduohutuse valdkonnas kõigil tootmis-, töötlemis- ja turustusetappidel. Eelkõige nähakse sellega ette, et teatavaid loomi ja kaupu võib liitu tuua ainult sellisest kolmandast riigist või selle piirkonnast, mis on kantud sel eesmärgil komisjoni koostatud loetellu.
                  
               
                     (2)
                  
                  
                     Komisjoni delegeeritud määrusega (EL) 2019/625 (2) täiendatakse määrust (EL) 2017/625. Eelkõige on kõnealuse delegeeritud määruse artiklis 3 sätestatud eeskirjad seoses teatavate loomade ja kaupadega, mida on lubatud liitu sisse tuua üksnes sellistest kolmandatest riikidest või nende piirkondadest, mis on kantud komisjoni rakendusmääruses (EL) 2019/626 (3) sätestatud loetellu seoses selliste loomade ja kaupadega.
                  
               
                     (3)
                  
                  
                     Rakendusmääruses (EL) 2019/626 on sätestatud sellistele kolmandate riikide või nende piirkondade loetelud või neile viidatud, kust on lubatud liitu tuua teatavate inimtoiduks ettenähtud loomade ja kaupade saadetisi.
                  
               
                     (4)
                  
                  
                     Rakendusmääruse (EL) 2019/626 artiklis 10 sätestatakse, et inimtoiduks ettenähtud toorpiima, ternespiima, piimatoodete ja ternespiimapõhiste toodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt määruse (EL) nr 605/2010 (4) artiklile 2. Enne rakendusmääruse (EL) 2019/626 kohaldamise kuupäeva anti määruse (EL) nr 605/2010 artiklite 3 ja 4 alusel luba ka muudele kolmandatele riikidele, lähtudes rahvatervise nõuetest teatavate piimatoodete saadetiste impordi suhtes. Need viited määruse (EL) nr 605/2010 artiklitele 3 ja 4 jäeti ekslikult välja rakendusmääruse (EL) 2019/626 artiklist 10 ja need tuleks lisada. Seetõttu tuleks rakendusmääruse (EL) 2019/626 artiklit 10 vastavalt muuta.
                  
               
                     (5)
                  
                  
                     Rakendusmääruse (EL) 2019/626 artiklis 20 sätestatakse, et inimtoiduks ettenähtud putukate saadetisi lubatakse liitu tuua ainult juhul, kui sellised toiduained on pärit ja saadetud sellisest kolmandast riigist või selle piirkonnast, mis on loetletud nimetatud rakendusmääruse IIIa lisas. Putukate liitu toomist loetellu kantud kolmandatest riikidest ja nende piirkondadest tuleks lubada üksnes juhul, kui on esitatud asjakohased tõendid ja tagatised selle kohta, et putukad vastavad määruse (EL) 2017/625 artikli 127 lõikes 3 ja delegeeritud määruse (EL) 2019/625 artiklis 4 sätestatud nõuetele.
                  
               
                     (6)
                  
                  
                     Tai esitas 4. detsembril 2019 komisjonile asjakohase küsimustiku inimtoiduks ettenähtud putukate ELi eksportimise hindamiseks.
                  
               
                     (7)
                  
                  
                     Tai esitas 6. aprillil 2020 komisjonile piisavad tõendid ja tagatised, et lisada ta selliste kolmandate riikide või nende piirkondade loetellu, kust on lubatud liitu sisse tuua putukate saadetisi. Seepärast tuleks Tai lisada rakendusmääruse (EL) 2019/626 IIIa lisas esitatud loetellu ning kõnealust lisa tuleks vastavalt muuta.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärust (EL) 2019/626 muudetakse järgmiselt.
            
                        1)
                     
                     
                        Artikkel 10 asendatakse järgmisega:
                        
                           „Artikkel 10
                           
                              Loetelu kolmandate riikide või nende piirkondade kohta,
                              kust on lubatud liitu tuua toorpiima, ternespiima, piimatoodete ja ternespiimapõhiste toodete saadetisi
                           
                           Inimtoiduks ettenähtud toorpiima, ternespiima, piimatoodete ja ternespiimapõhiste toodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt määruse (EL) nr 605/2010 artiklitele 2, 3 ja 4.“
                        
                     
                  
                        2)
                     
                     
                        IIIa lisa muudetakse vastavalt käesoleva määruse lisale.
                     
                  
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. oktoober 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 95, 7.4.2017, lk 1.
         
            (2)  Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).
         
            (3)  Komisjoni 5. märtsi 2019. aasta rakendusmäärus (EL) 2019/626, milles käsitletakse nende kolmandate riikide või nende piirkondade loetelusid, kust on lubatud Euroopa Liitu tuua teatavaid inimtoiduks ettenähtud loomi ja kaupu, ning millega muudetakse rakendusmäärust (EL) 2016/759 kõnealuste loetelude osas (ELT L 131, 17.5.2019, lk 31).
         
            (4)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).
      
      
         
            LISA
            Rakendusmääruse (EL) 2019/626 IIIa lisasse lisatakse Lõuna-Koread käsitleva kande järele järgmine kanne:
            
               
                           „TH
                        
                        
                           Tai“